** Obec Trnovec nad Váhom**

Materiál č. 5 na 17. zasadnutie Obecného zastupiteľstva v Trnovci nad Váhom dňa 05.09.2016

K bodu programu 6: **„Ponuka na kúpu nehnuteľnosti č. 330 v k. ú. Trnovec nad Váhom od Stojku D. do vlastníctva obce“**

**1. Dôvodová správa**

**Dôvodová správa k materiálu č. 5 na 17. zasadnutie OZ v Trnovci nad Váhom**

Obec Trnovec nad Váhom dňa 27.5.2016 prijala list s ponukou na predaj nehnuteľností v k. ú. Trnovec nad Váhom, ktorých vlastníkom je Stojka Dávid, bytom 925 71 Trnovec nad Váhom, za predajnú sumu 60 000 eur.

**Ide o nehnuteľnosti zapísané na LV č. 18:**

-pozemok registra ,,C“ s parc. č. 188/1, zastavané plochy a nádvoria o výmere 75 m2

-pozemok registra ,,C“ s parc. č. 188/2, zastavané plochy a nádvoria o výmere 568 m2

-pozemok registra ,,C“ s parc. č. 189/1, záhrady o výmere 722 m2

-pozemok registra ,, C“ s parc. č. 189/2, záhrady o výmere 712 m2

-pozemok registra ,,E“ s parc. č. 189/2, orná pôda o výmere 57 m2

Stojka Dávid je vlastníkom nehnuteľností, uvedených na LV č. 18, v podiele 84/96.

**A nehnuteľnosti zapísané na LV č. 1028:**

-stavba-rodinný dom na parc. č. 188/1 o výmere 75 m2, súp. č. 330.

Stojka Dávid je vlastníkom nehnuteľnosti, uvedenej na LV č. 1028, v podiele 1/1.

Daná ponuka bola prerokovaná na 15. zasadnutí OZ, kedy obecné zastupiteľstvo schválilo zámer na odkúpenie vyššie uvedených nehnuteľností a uznesením č. 138/2016 OZ poverilo starostu obce Trnovec nad Váhom, Ing. Júliusa Rábeka, rokovať o cene a o prevode vlastníckeho práva k nehnuteľnosti. Na základe vzájomného rokovania s poslancami OZ, starostom obce a prednostom OcÚ, dňa 18.7.2016, sa p. D. Stojka rozhodol pôvodnú sumu za kúpu nehnuteľností, t. j. 60 000 eur, znížiť na sumu **55 000 eur** za kúpu daných nehnuteľností, ktorých je vlastníkom.

O ponuke od p. Stojku diskutovali aj príslušné komisie pri OZ, ktoré odporúčajú schváliť kúpu daných nehnuteľností od p. Stojku D. ,v hodnote 55 000 eur do vlastníctva obce.